שיחה:מרביצי תורה

message: הרב זעפרני כיום משמש כמורה דרך להרבה אברכים ספרדים, ועומד בראשות מה שמכונה 'מהפכת הת"תים הספרדים' בעיר ירושלים. כיום הוא תומך בהצבעה לש"ס. אך במבט רטרואקטיבי, ישנם רבים שטוענים כי הוא לא תמך במרביצי אלא בש"ס מאז ומתמיד. מאותה סיבה הוא נמחק בשלב מוקדם יותר מהערך, בנימוק שהוא לא תמך במרביצי. אלא שהוא מופיע בפירוש כאחד הנואמים בכינוס השלישי של מרביצי התורה, ויש תיעוד לזה במסמך המצורף בהערת השוליים. כך שלא מדובר בהוספת רב נוסף לרשימה, אלא בנתון משמעותי עבור קוראי הערך. 
חפץ בחיים - שיחה 00:10, 26 במאי 2019 (IDT)
replies: text: איני חולק כלל על כך שתמך בעבר או אפילו נאם. הסרתי את שמו משום שבניגוד לרוב המנויים שם מעולם לא שמעתי עליו, וכבר יש שם מספיק שמות. אני מניח שהיו עוד רבים שנאמו בכנסים ולא מוזכרים או יוזכרו בערך. נרו יאיר • שיחה • כ"א באייר ה'תשע"ט • 02:02, 26 במאי 2019 (IDT)
replies: text: :יתכן ולא שמעת, אך כיום הוא רלוונטי יותר משאר המוזכרים שם. יש גוף שנקרא איגוד עמלי התורה שמרכז תחתיו 27 קהילות של אברכים חרדים ספרדים בירושלים, וזוכה לתמיכה משמעותית מאריה דרעי [ששואף לקרב את ש"ס לבני התורה ולצרף אותם למצביעיה, אבל זה כבר לא לויקיפדיה... :)]. הארגון הזה פתח ארבעה תלמודי תורה לבני אברכים, בסטנדרטים גבוהים מאוד יחסית למקובל במגזר, וכעת עומד לפתוח בתי ספר לבנות. זהו תהליך שלא ניתן להתעלם ממנו. אינני מכיר את כל פעילי האיגוד הזה, אך אני יודע שבראש המערך ובנשיאות האיגוד עומד הרב זעפרני, ושהוא הורה להצביע ש"ס (בעקבות התמיכה של אריה דרעי באיגוד) למרות שהיה ממרביצי התורה בעבר. ישנם ממצביעי ש"ס שטוענים כי הרב זעפרני מאז ומעולם היה מצביע ש"ס, וכי ממרביצי תורה לא יצא מאום. אך האמת שהוא היה ממרביצי תורה, והשינוי שלו בכך שהוא מורה להצביע ש"ס הוא בעל משמעות סימבולית למגזר החרדי-ספרדי כולו. תודה! חפץ בחיים - שיחה 02:18, 26 במאי 2019 (IDT)
replies: text: ::אני מניח שהוא רלוונטי היום יותר מאלה שנפטרו או זקנו, אבל זה לא הקריטריון. ברשימת המייסדים כבר שמת שבעה, כמדומני שזה מספיק. אם הוא דוגמה בולטת במיוחד למי שהיה שם ועבר מחנה אני מציע להזכיר אותו בהמשך, בהקשר זה. נרו יאיר • שיחה • כ"א באייר ה'תשע"ט • 02:21, 26 במאי 2019 (IDT)
replies: text: :::קיבלתי. תודה!חפץ בחיים - שיחה 02:35, 26 במאי 2019 (IDT)
replies: text: ::::חפץ בחיים אז מה התנגדות היום למחיקת שמו? המאו"ר - שיחה 19:22, 23 במרץ 2021 (IST)
replies: text: :::::כי מחיקת שמו היא שכתוב היסטורי. הוא היה ממקימי מרביצי, הוא נאם בכנסים ודבריו הובאו בכתביהם. גם אם היום כשהוא נשיא של עשרות קהילות אברכים הנעזרות בש"ס - נוח לאי מי לשכוח שבעבר נמנה על 'מרביצי', אי אפשר לשנות את ההיסטוריה. וגם אם היום הוא תומך בש"ס במידת מה - זה לא משנה את העבר. הוא היה מהמקימים, הוא דמות משמעותית ולכן ראוי להזכירה.חפץ בחיים - שיחה 21:39, 23 במרץ 2021 (IST)
replies: text: ::::::אז הוספתי ב'כיום' שהוא והרב סלים פרשו. המאו"ר - שיחה 22:23, 23 במרץ 2021 (IST)
replies: text: :::::::צודק, שם בהחלט יש מקום להזכיר זאת.חפץ בחיים - שיחה 23:08, 23 במרץ 2021 (IST)
thread_title: הרב שלמה ידידיה זעפרני

message: בלי קשר לנושא הקודם, אם יש קשר היסטורי מוכח בין ארגון מרביצי תורה ל"איגוד עמלי התורה", אני מציע להוסיף פסקה על האחרון ולהתייחס שם לרב זעפרני. יחיאל - שיחה 13:50, 26 במאי 2019 (IDT)
replies: text: איגוד עמלי תורה מחולל מהפכה של ממש בציבור הספרדי-ישיבתי, היות והוא פועל להקמת מוסדות ספרדים איכותיים שיאפשרו את ביטול התלות של הציבור הספרדי הישיבתי בציבור הליטאי. פעיליו הקימו כבר כמה וכמה מוסדות חינוך, ומרכזים עשרות קהילות אברכים שמונות כמה אלפי איש יחד. משכך אני תוהה, יתכן שראוי לייחד לו ערך נפרד?  חפץ בחיים - שיחה 17:24, 26 במאי 2019 (IDT)
replies: text: :מהם המוסדות שהם הקימו ובאיזו מידה הצליחו להגשים את המטרה? נרו יאיר • שיחה • ב' בסיוון ה'תשע"ט • 16:30, 5 ביוני 2019 (IDT)
replies: text: ::Yechiel.sh אינני יודע עד כמה יש קשר מוכח בין מרביצי לאיגוד. הציבור הוא אותו ציבור ואותם אנשים, או בניהם של אותם אנשים, אך זה לא המשך של פעילות מרביצי אלא מציאות חדשה שנוצרת. הם לא רואים את עצמם ממשיכים את פעילות או חזון מרביצי תורה, אלא יוצרים משהו חדש, גם אם הם היו חלק ממרביצי התורה אז. נרו יאיר הם הקימו חמש תלמודי תורה אני חושב (רמות, בית וגן, גבעת שאול, נוה יעקב) וכעת מקימים בית ספר לבנות. המגמה היא שכשהתלמידים יגיעו לשנת הלימודים הגבוהה של המוסד (כיתה ח') ייפתחו מוסדות המשך ברמה גבוהה, שיאפשרו להיבדל מהציבור הליטאי בלי לאבד את האיכות של מוסדותיו כיום. כמובן שאם יש מקום לכתיבת ערך, אעשה מחקר עומק.
replies: text: :::האמנם הבוגרים היותר מוצלחים של המוסדות האלה יוותרו על היכולת להתקבל לפוניבז' או לחברון? הרי גם היום יש ישיבות ספרדיות טובות. נרו יאיר • שיחה • ב' בסיוון ה'תשע"ט • 23:55, 5 ביוני 2019 (IDT)
replies: text: ::::זו שאלה היפותטית ולא רלוונטית לדעתי. בין אם התשובה היא כן ובין אם לא, צריך לבחון את הארגון הזה לפי מה שהוא כבר עשה - דהיינו הקמת מספר תתי"ם ספרדים, ולא לפי מה שהוא יצליח או לו לעשות. יחיאל - שיחה 01:06, 6 ביוני 2019 (IDT)
replies: text: :::::אני מנסה להבין את הרציונל של הארגון, כפי שהציגו חפץ בחיים. הוא גם כתב שהארגון "מחולל מהפכה של ממש", ולא נראה לי שהקמת עוד כמה ת"תים היא מהפכה של ממש או בכלל. אם כוונתך לעניין דיון חשיבות - אין חשיבות בעיניי לארגון צעיר שהקים כמה ת"תים. נרו יאיר • שיחה • ג' בסיוון ה'תשע"ט • 10:26, 6 ביוני 2019 (IDT)
replies: text: ::::::צודק בהחלט. אלא שהת"תים האלה הם שונים מכל מוסד אחר. עד היום הורים ספרדים במגזר החרדי (ובאופן מובהק עוד יותר - אברכים מפלג מרביצי) העדיפו תמיד לשלוח למוסדות ליטאיים, ורק בלית ברירה שלחו למוסדות ספרדיים. כעת לראשונה נפתחו ת"תים אליטיסטיים לבני אברכים, שאליהם שולחים אברכים ספרדיים לכתחילה, הגם שיש להם את היכולת לשלוח למוסדות ליטאיים. זה החידוש הגדול מאוד. השאלה אם זה עשוי לעניין כערך, או נחשב לפוליטיקות פנימיות המניעות תהליכים חברתיים שרק עוד כמה שנים ניתן יהיה לכתוב בויקי על ההשלכות. חפץ בחיים - שיחה 13:06, 6 ביוני 2019 (IDT)
replies: text: :::::::נדמה לי שההעדפה לשלוח למוסדות ליטאיים היא בראש ובראשונה לישיבות הגדולות, ושם הדברים ייבחנו באמת. האם הכוונה לפתוח בהמשך ישיבות גדולות? או לתעל את כולם לישיבות הספרדיות הקיימות? נרו יאיר • שיחה • ג' בסיוון ה'תשע"ט • 13:24, 6 ביוני 2019 (IDT)
replies: text: ::::::::אינני חושב שההעדפה היא דווקא בישיבות גדולות. אותו ציבור מקפיד לשלוח למוסדות ליטאיים עוד משלב הת"תים. יתכן וישנה חשיבות מיוחדת לישיבה גדולה, כיון שהיא מתווה את צביון ואופי הבחור לאורך שנים (וכפי שמצוי שבוגר ישיבה נקרא על שמה, חברונע'ר למשל, גם אחרי ארבעים שנה וגם אם היה בישיבת חברון בדיוק שנתיים קודם נישואיו..) אך ההעדפה קיימת בכל שכבות הגיל, בבנים ובבנות. המטרה היא כמובן לפתוח ישיבות, ולא לתעל לישיבות הקיימות. הישיבות הקיימות יתקשו מאוד לשנות את השם שדבק בהן שהן כביכול פחותות מאחיותיהן הליטאיות. לישיבות חדשות יהיה קל לאין שיעור לקנות שם, בימים בהם יהיה היצע של תלמידים איכותיים שלא הולכים למוסדות ליטאיים. חפץ בחיים - שיחה 17:27, 6 ביוני 2019 (IDT)
replies: text: ::::::::::אם אין אפילו ישיבה ספרדית אחת עם שם טוב (פורת יוסף?) אני חושש שיהיה קשה להקים חדשות כאלה. נרו יאיר • שיחה • ג' בסיוון ה'תשע"ט • 17:54, 6 ביוני 2019 (IDT)
thread_title: איגוד עמלי התורה

message: יחיאל שחזרת לי את העריכה האחרונה בטענה כי זהו מחקר מקורי ופרשניות, אף שלפחות חלק ממנה מגובה במקור עדכני. מדוע? חפץ בחיים - שיחה 15:01, 7 בדצמבר 2020 (IST)
replies: text: לחלק המגובה במקור אין חשיבות לדעתי. מדובר רק בפגישה של כמה ראשי ישיבות ללא החלטה על צעד אופרטיבי כלשהו. אם באמת יפתחו "מועצת" כפי שטוענת הכתבה תהיה לזה חשיבות. וגם אז נצטרך לחשוב אם באמת יש קשר לערך שלפנינו דווקא. שכן עצם הקישור של ראשי ישיבות אלו עם הארגון ההיסטורי "מרביצי תורה" דורש מקור איכותי יותר מכתבה בכיכר השבת. יחיאל - שיחה 17:04, 7 בדצמבר 2020 (IST)
thread_title:  מרביצי תורה 2020 

message: שלום עורכים יקרים,
מצאתי קישור חיצוני אחד או יותר במרביצי תורה שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://actualic.co.il/%D7%94%D7%A2%D7%A1%D7%A7%D7%A0%D7%99%D7%9D-%D7%94%D7%A1%D7%A4%D7%A8%D7%93%D7%99%D7%9D-%D7%9E%D7%AA%D7%A7%D7%95%D7%9E%D7%9E%D7%99%D7%9D-%D7%97%D7%95%D7%A7-%D7%94%D7%92%D7%99%D7%95%D7%A1-%D7%99%D7%92/ נמצא כקישור שבור. לא נמצא בארכיון.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 16:57, 11 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022)